Carnegie
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Carnegie er en skotsk slekt. Slektens overhode fikk i 1633 tittelen earl of Southesk, og arvet 1959 tittelen duke of Fife. En annen gren av slekten bærer siden 1647 tittelen earl of Northesk.
En gren av slekten kom 1746 til Sverige med George Carnegie, som grunnla et handelshus i Göteborg. Sønnen David Carnegie d.e. (1772–1837) utviklet det til et betydelig handelsfirma under navnet D. Carnegie & Co. David Carnegie d.y. (1813–1890), brorsønn av David Carnegie d.e., utvidet firmaets virksomhet med sukkerraffineri og ølbryggeri. Han var fra 1841 bosatt i Skottland, men gav flere donasjoner til Göteborg by, blant annet ½ million kroner til Göteborgs högskola i 1887. Les mer i Store norske leksikon adel Fife – adelstitler